TISCO กำไร Q2/60 ยังแจ่ม แถมเด่นยีลด์สูง ซื้อเป้า 83 บ.
TISCO กำไร Q2/60 ยังแจ่ม แถมเด่นยีลด์สูง แนะซื้อเป้า 83 บาท
27 มิ.ย. 2560

บล.กสิกรไทย ระบุในบทวิเคราะห์วันนี้(27มิ.ย.) ว่า บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO (ซื้อ ปิด 77.00 บาท พื้นฐาน 83.00 บาท +7.79%) คาดว่ากำไรสุทธิไตรมาส 2/2560 จะอยู่ที่ 1.5 พันลบ. เพิ่มขึ้น 20.8% เทียบช่วงเดียวกันของปีก่อน แต่ลดลง 2.1% เทียบไตรมาสก่อนหน้า คาดว่าปัจจัยหลักที่จะช่วยให้กำไรสุทธิขยายตัวขึ้น เทียบช่วงเดียวกันของปีก่อน มาจากการตั้งสำรองที่ลดลง
นอกจากนี้ คาดว่ากำไรก่อนตั้งสำรอง (PPOP) จะคงที่ เทียบช่วงเดียวกันของปีก่อน และลดลง เทียบไตรมาสก่อนหน้า จากรายได้ที่ไม่ใช่ดอกเบี้ยที่ต่ำลงตามค่าธรรมเนียม IB ที่คาดลดลง กำไรสุทธิในช่วงครึ่งปีแรกของปี 60 ของที่ 3.0 พันลบ. คิดเป็น 49% ของประมาณการรวมทั้งปีของเราที่ 6.0 พันลบ.
คงคำแนะนำ “ซื้อ” TISCO ด้วยราคาเป้าหมายที่ 83.0 บาท หรือ PBV ช่วงกลางปี 2561 ที่ 1.8 เท่า อัตราตอบแทนปันผลอยู่ในระดับสูงที่ 5.5%